OzLabs/hebrew-wiki-articles huggingface dataset:
דוד זית

דוד זית (זִיסְקִינְד) (23 במאי 1922 – 16 באפריל 2006) היה היסטוריון ואיש חינוך ישראלי, איש הקיבוץ הארצי - השומר הצעיר.

==ביוגרפיה==
זית נולד בוורשה בירת פולין בשנת 1922. בנעוריו היה חניך בקן "השומר הצעיר". כחבר התנועה עלה לארץ ישראל בינואר 1938 על מנת ללמוד בכפר הנוער בן שמן. עם סיום לימודיו היה בין מייסדי קיבוץ להבות הבשן, שנוסד ב-1940 בכרכור, ועלה להתיישבות ב-2 בנובמבר 1945 בעמק החולה המזרחי, למרגלות הגולן. זית כיהן מספר פעמים כמזכיר הקיבוץ, יצא לשליחות מטעם מפ"ם לארגנטינה בשנים 1955–1957, היה מורה ומחנך בבית הספר התיכון "עינות ירדן" בקיבוץ עמיר, וניהל את מחלקת החינוך של הקיבוץ הארצי.

זית היה בין מייסדי יד יערי בגבעת חביבה - מרכז המחקר והארכיון של תנועת הנוער "השומר הצעיר", התנועה הקיבוצית "הקיבוץ הארצי השומר הצעיר" ומפלגת הפועלים המאוחדת (מפ"ם) - ושימש כמנהלו המדעי השני.
תואר דוקטור בהיסטוריה מטעם אוניברסיטת תל אביב הוענק לו בראשית שנות ה-80, ולאחר מכן פרסם מספר ספרים ומאמרים על תולדות "השומר הצעיר" והקיבוץ הארצי.

נפטר בלהבות הבשן ב-16 באפריל 2006, ונקבר בבית העלמין בקיבוץ לצד אשתו רבקה שנפטרה חמש שנים לפניו.

==מכתביו==
* ציונות בדרכי שלום, תל אביב: הוצאת ספרית פועלים, 1985
* עם יוסף שמיר, מאיר יערי - דיוקנו של מנהיג כאדם צעיר, תל אביב: הוצאת ספרית פועלים, 1992.
* חלוצים במבוך הפוליטי - התנועה הקיבוצית 1927-1948, ירושלים: הוצאת יד בן צבי, 1993
* האוטופיה השומרית - השומר הצעיר בפולין 1921-1931, גבעת חביבה: יד יערי, 2002.
* החולם והמגשים - פרקי חייו של מרדכי שנהבי, חלק ראשון, גבעת חביבה: יד יערי, 2006.
* הדרך לאיחוד השמאל ב-1948, מאסף, לחקר תנועת העבודה הציונית והסוציאליזם, ט"ז, תשמ"ו, עמ' 115–135.
* יחסי הגומלין בין קיבוץ למפלגה (1919–1936), מאסף, לחקר תנועת העבודה הציונית והסוציאליזם, י"ז, תשמ"ז, עמ' 87–104.
* קיבוצי "השומר הצעיר" בחזית המושבה, מאסף, לחקר תנועת העבודה הציונית והסוציאליזם, י"ג, תשמ"ב-תשמ"ג, עמ' 82–108.

==לקריאה נוספת==
* יעל ויילר (ישראל), דוד זית, האוטופיה השומרית השומר-הצעיר בפולין 1921–1931, ציון, ס"ט, ב, תשס"ד, עמ' 253–257.

==קישורים חיצוניים==
* [https://web.archive.org/web/20160303172309/http://www.givathaviva.org.il/cgi-webaxy/search/search-site.pl?ID=945257_ghaviva&act=search&skinOption=2&keywords=דוד+זית מפעליו ביד יערי], באתר גבעת חביבה
* 
* 
* 

==הערות שוליים==

קטגוריה:היסטוריונים ישראלים
קטגוריה:חוקרי הציונות
קטגוריה:חוקרי יהדות מזרח אירופה
קטגוריה:חוקרי תולדות עם ישראל בארץ ישראל
קטגוריה:היסטוריונים של ישראל
קטגוריה:אנשי העלייה החמישית
קטגוריה:להבות הבשן: אישים
קטגוריה:בוגרי כפר הנוער בן שמן
קטגוריה:בוגרי השומר הצעיר
קטגוריה:בעלי תואר דוקטור מאוניברסיטת תל אביב
קטגוריה:פעילי מפ"ם
קטגוריה:אישים הקבורים בקיבוצים
קטגוריה:ישראלים שנולדו ב-1922
קטגוריה:ישראלים שנפטרו ב-2006
לובצ'ן צטיניה

לובצ'ן צטיניה (במונטנגרית: КК Ловћен Цетиње), היא קבוצת כדורסל מונטנגרית מהעיר צטיניה שלמרגלות "הר לובצ'ן", המתמודדת בליגה המונטנגרית.

==היסטוריה==
הקבוצה הוקמה בשנת 1947 והשתתפה בליגה היוגוסלבית/סרבית. ובליגה המונטנגרית שהוקמה בשנת 2006. לאחר פירוקה של המדינה המשותפת של סרביה ומונטנגרו. היריבה העיקרית שלה במירוץ לאליפות היא קבוצת בודוצ'נוסט פודגוריצה החזקה.

הקבוצה השתתפה במפעלים אירופאים כגון: גביע קוראץ' בעונת 1998/99. בליגה האדריאטית בעונת 2003/04. ובליגה הבלקנית בעונת 2009/10 (הפסד בגמר ללבסקי סופיה 77-65).

==תארים והישגים==
*הליגה המונטנגרית:
**מקום שני: 2007, 2010
**חצי גמר: 2011, 2012
* הגביע המונטנגרי:
**גמר: 2007, 2011
**חצי גמר: 2009

==קישורים חיצוניים==

* 
* [http://www.eurobasket.com/team.asp?Cntry=MNT&Team=175 עמוד הקבוצה באתר יורובסקט]

קטגוריה:קבוצות כדורסל מונטנגריות
אוורה

אוורה או איברא (בצרפתית: Évreux; בלטינית; Mediolanum Eburovicum וגם Mediolanum Aulercorum) היא עיר תעשייה במחוז אר, בחבל נורמנדי שבצפון-מערב צרפת. העיר ממוקמת על גדות נהר האיטון. לאוורה היסטוריה יהודית חשובה.

==היסטוריה==
אוורה נוסדה לפני כ-1,500 שנים. מאז הייתה העיר מעורבת מלחמות רבות, ולפחות חמש פעמים נשרפה העיר כליל. בתקופת מלחמת העולם השנייה ספגה העיר הפצצות כבדות מידי הכוחות הגרמניים.

בימי הביניים נבנתה בעיר קתדרלת אוורה המציגה מספר סגנונות, שהבולט בהן הוא הסגנון הגותי.

==היסטוריה יהודית==
במאה ה-13 לספירה הייתה העיר מרכז רבני חשוב של בעלי התוספות.
"גדולי איוורא" או "רבותינו מאיוורא" הוא כינויים של שלושה אחים מבעלי התוספות אשר חיו בעיר, ואשר משכו אל בית מדרשם חכמים מרחבי העולם התורני היהודי, ובכללם כאלו מספרד.
שמותיהם של השלושה מצוטטים רבות בפירוש התוספות המופיע בדפוס התלמוד המקובל. 
גדולי איוורא היו:
* רבי משה בר שניאור
* רבי שמואל בר שניאור (כינויו היה "השר מאיוורה")
* רבי יצחק בר שניאור

בשנת 1306, בעקבות גירוש יהודי צרפת על ידי פיליפ הרביעי מלך צרפת, פסקה הקהילה היהודית במקום מלהתקיים.
הנוכחות היהודית במקום חודשה רק בשנת 1950 על ידי הגירת יהודים צפון אפריקאיים שבאו למקום. כיום מתגוררים באוורה פחות מ-1,000 יהודים.

== ערים תאומות ==
* 

==קישורים חיצוניים==

* 

* 
* 

==הערות שוליים==

קטגוריה:נורמנדי עילית: ערים
מורנר בר

ההיכל הביתי החדש, "טופוליקה"
מורנר בר (במונטנגרית: КК Морнар Бар), היא קבוצת כדורסל מונטנגרית מהעיר בר שעל חוף הים האדריאטי, המשחקת בליגה המונטנגרית וביורופקאפ. בעבר השתתפה הקבוצה בליגה הבלקנית.

הקבוצה הוקמה בשנת 1974 והשתתפה בליגה היוגוסלבית/סרבית. ובליגה המונטנגרית שהוקמה בשנת 2006. לאחר פירוקה של המדינה המשותפת של סרביה ומונטנגרו. הקבוצה ביצעה איחוד עם היריבה העירונית "פרימורקה בר" בשנת 2006. בעונת 2010/11 הפסידה לקבוצת בודוצ'נוסט פודגוריצה בסדרת הגמר של האליפות.

הקבוצה השתתפה בעבר בליגה הבלקנית והישג השיא שלה הוא העפלה פעמיים לרבע הגמר.

בשנת 2008 עזבה הקבוצה את אולם "יוגוסלביה" הישן, המכיל 1,500 מקומות. והחלה לארח ב"היכל טופוליקה" המכיל 2,500 מקומות ישיבה.

==תארים והישגים==
*הליגה המונטנגרית:
**מקום שני: 2011, 2016, 2017
*הגביע המונטנגרי:
**זכייה (1): 2004
**גמר: 2010, 2016, 2017, 2018, 2020, 2021, 2022

==קישורים חיצוניים==

* 

* [http://www.eurobasket.com/team.asp?Cntry=MONTENEGRO&Team=177&Page=0 עמוד הקבוצה באתר יורובסקט]

קטגוריה:קבוצות כדורסל מונטנגריות
גביע הזהב 2011

גביע הזהב של CONCACAF ב-2011 נערך בין יוני ליולי 2011 בארצות הברית, והיה הטורניר ה-11 של גביע הזהב והמהדורה ה-20 של אליפות צפון אמריקה בכדורגל. התחרות נוהלה על ידי CONCACAF, הגוף המנהל של הכדורגל הצפון-אמריקני והוא נערך בפעם ה-11 ברציפות בארצות הברית.

==משתתפות==
{| class="wikitable sortable" style="text-align: center;"
!נבחרת
!סיבת העפלה
!מספר הופעות בטורניר
!הופעה אחרונה בטורניר
!הישג שיא (עד תחילת הטורניר)
|-
| align="right" |
|מארחת הטורניר
|10
|2009
|זכייה בגביע (1991, 2002, 2005, 2007)
|-
| align="right" |
|עלתה אוטומטית
|10
|2009
|זכייה בגביע (1993, 1996, 1998, 2003, 2009)
|-
| align="right" |
|עלתה אוטומטית
|9
|2009
|זכייה בגביע (2000)
|-
| align="right" |
|זוכת קופה סנטרואמריקאנה 2011
|9
|2009
|מקום שני (1991)
|-
| align="right" |
|סגנית קופה סנטרואמריקאנה 2011
|9
|2009
|מקום שני (2002)
|-
| align="right" |
|מקום שלישי בקופה סנטרואמריקאנה 2011
|4
|2009
|מקום שני (2005)
|-
| align="right" |
|מקום רביעי בקופה סנטרואמריקאנה 2011
|6
|2009
|רבע גמר (2002, 2003)
|-
| align="right" |
|מקום חמישי בקופה סנטרואמריקאנה 2011
|8
|2007
|מקום רביעי (1996)
|-
| align="right" |
|זוכת גביע הקריבים 2010
|7
|2009
|מקום שלישי (1993)
|-
| align="right" |
|סגנית גביע הקריבים 2010
|2
|2009
|חצי גמר (2007)
|-
| align="right" |
|מקום שלישי בגביע הקריבים 2010
|5
|2007
|רבע גמר (2003)
|-
| align="right" |
|מקום רביעי בגביע הקריבים 2010
|1
|2009
|שלב הבתים (2009)
|}

==משחקי הטורניר==
===שלב הבתים===
====בית א'====

====בית ב'====

====בית ג'====

====דירוג הנבחרות במקום השלישי====

===שלב הנוקאאוט===

משחק הגמר

==קישורים חיצוניים==

* 

קטגוריה:תחרויות כדורגל ב-2011
קטגוריה:תחרויות גביע הזהב בארצות הברית
קטגוריה:2011 בארצות הברית
ריצ'רד קטלינג

ריצ'רד קטלינג (באנגלית: Richard Charles Catling) (22 באוגוסט 1912 – 22 במרץ 2006) היה קצין משטרה קולוניאלי בריטי כסגן מפקד הבולשת הבריטית בארץ ישראל בשנותיו האחרונות של המנדט הבריטי, כראש המטה של מפקד המשטרה במלאיה וכמפקד משטרת קניה בשנים 1954-1964.

==ביוגרפיה==
ריצ'רד קטלינג נולד בסאפוק בבריטניה למשפחה של חקלאים וקצבים. הוא למד בבית ספר בבונגוי והחל לעבוד בתעשיית הטקסטיל. בינואר 1935 הוא נענה ביחד עם חבר למודעה שקראה להתנדב למשטרת המנדט. בשנת 1936 הוא הצטרף לענף הפוליטי במחלקת החקירות הפליליות של משטרת המנדט (הבולשת) והתמודד בעיקר עם המרד הערבי הגדול. הוא התחיל את עבודתו בירושלים ובשנת 1938 עבר ליפו. ביולי 1939 הוא התמנה לקצין ובתחילת מלחמת העולם השנייה פיקד על משמרות החופים באזור חיפה. הוא שב במהרה לירושלים לתפקיד סגן מפקד המחלקה המיוחדת של הבולשת. בשנים 1945-1948 הוא היה סגן מפקד הבולשת. בשנת 1944 הוא נשלח בשליחות הבולשת לארצות הברית ובשנת 1946 יצא בשליחותה לאיטליה לחקור את פיצוץ השגרירות הבריטית ברומא על ידי אנשי האצ"ל. פעמיים הוא שהה בבניינים שהותקפו על ידי המחתרות, מרכז הבולשת בירושלים במרץ 1944 ומלון המלך דוד ביולי 1946, ובשתי הפעמים הוא לא נפגע.

בתום המנדט הבריטי בארץ ישראל עבר קטלינג יחד עם מפקדו ויליאם ניקול גריי ומאות שוטרים של משטרת המנדט למאלאיה שנאבקה אז נגד ניסיון הפיכה של המפלגה הקומוניסטית המאלאית. הוא היה עוזר של מפקד המשטרה גריי ולאחר מכן ניתן לו פיקוד על אזור כפרי. בשנת 1952 קטלינג מונה למפקד המשטרה בסלנגור. על התקופה במאלאיה הוא כתב שהקושי העיקרי שלהם היה העדר ידע בשפות מלאית וסינית.

בשנת 1952 הוא חזר לאנגליה כדי להנשא. ב-1 ביולי 1954 הוא מונה לסגן שני למפקד משטרת קניה ועם התפטרותו של המפקד בסוף שנת 1954 הוא זכה לתפקיד. ב-1959 הועלו נגדו האשמות, אותן הכחיש, שהוא הורה להפסיק חקירה של פרשה, בה נרצחו במכות 11 אסירים מתנועת מאו מאו על ידי שוטרים. האשמות אלו לא מנעו ממנו להמשיך בתפקידו. לאחר שקניה קבלה עצמאות הוא המשיך במשך זמן מה לכהן כמפקד המשטרה הקנייתית.

לאחר שובו לאנגליה הוא כיהן כיועץ בטיחות לחברת גותרי בשנים 1965-1988 והיה יועץ לממלכת ירדן בשנים 1971-1975.

==קישורים חיצוניים==
* [https://www.thetimes.co.uk/article/sir-richard-catling-lfxgz99d7sz Sir Richard Catling], The Times, April 12, 2005
* [http://62.24.109.6/images/rail2.GIF תמונתו (האיש משמאל)] באתר משטרת קניה.

==הערות שוליים==

קטגוריה:אנשי משטרת המנדט
קטגוריה:שוטרים בריטים
קטגוריה:בריטים שנולדו ב-1912
קטגוריה:בריטים שנפטרו ב-2005
שטיינרנה רוזה

שטיינרנה רוזה
שטַיינֶרְנֶה רוֹזֶה (בגרמנית: Steinerne Rose, ורד אבן) הוא שמו של גוף סלעי בדרום-מזרח תורינגיה בגרמניה, אשר לאחר שעבר בליה ספרואידית, נראה כניצן של ורד. גאוטופ זה נחשב למונומנט טבעי ייחודי באירופה.

==גאולוגיה==
שטיינרנה רוזה מצוי ברמה התורינגית-פרנקונית בתחומי רכס Thüringer Schiefergebirge, שתרגום שמו מגרמנית: הרי הלווחה של תורינגיה.

ורד האבן מורכב מדיאבז – סלע תת-געשי המקביל בהרכבו לבזלת הגעשית ולגברו הפלוטוני, שהתגבש כדייק בסלעי הסביבה. מחדר זה נוצר בדבון לפני כ-350 מיליון שנים. לאחר שנחשף לבליה בצלית נשרו מפניו קליפות קונצנטריות שיצרו את ה"ניצן" הסלעי הנראה כיום.

==ראשי כרוב==
שטיינרנה רוזה נמצא כ-700 מטרים צפונית לרובע קלוסטר בעיירה סאלבורג-אברסדורף, אך אינו היחיד מסוגו. גוף סלעי נוסף, שהתגלה בשנת 1996 במהלך שיקום של מחשוף בצוק מתחת למצודה בעיירה רונבורג הסמוכה, היה נושא למחקר נרחב ותואר כ"ראש כרוב". גם גוף זה היה מורכב מדיאבז שחדר לסלעי הסביבה באמצע הדבון, לפני כ-400 מיליון שנים, וגם בו חלה בליה ספרואידית האחראית למראה הייחודי.

ה"כרוב" של רונבורג התמוטט במהלך מפולת סלעים שהתרחשה בשנת 2010, אך באותו צוק קיימים גופים נוספים, קטנים יותר, וגם הם מתוארים כ"ראשי כרוב".

==ראו גם==
*גאולוגיה - מונחים
*בליה ספרואידית
*תורינגיה

==קישורים חיצוניים==

* [http://www.tlug-jena.de/de/tlug/uw_bericht/2011/geologie/geotope/ שטיינרנה רוזה ואתרים גאולוגיים נוספים באתר המכון התורינגי לסביבה ולגאולוגיה]
* [http://www.cnnt.de/?p=27 שטיינרנה רוזה באתר טיולים גרמני]

==הערות שוליים==

קטגוריה:תורינגיה
קטגוריה:גאומורפולוגיה
קטגוריה:גאולוגיה מבנית
קטגוריה:גרמניה: גאולוגיה
מוחיטו

מוחיטו (בספרדית: Mojito) הוא קוקטייל המוכר רשמית על ידי איגוד הברמנים הבינלאומי המורכב מרום בהיר, קרח, ליים, נענע וסוכר חום.

לפי המתכון הרשמי<ref></ref>, יש לערבב 6 גבעולי נענע, 20 מ"ל מיץ ליים סחוט ו-2 כפיות סוכר בכוס הייבול, להוסיף מעט סודה ולמלא את הכוס בקוביות קרח. אחר כך יש להוסיף 45 מ"ל רום לבן, לסגור עם סודה, לערבב בעדינות ולקשט בנענע ובפרוסת ליים.

==מקור==
מוחיטו הוא קוקטייל קובני קלאסי. למוחיטו יש גרסה קדומה מן המאה ה-16 במשקה הנקרא אל דראקו שהוכן לכבודו של פרנסיס דרייק ממשקה שנקרא אטפיה שהוא גלגולו הקודם של הרום של ימינו.

==ראו גם==
*קאיפיריניה

==קישורים חיצוניים==

* 
* 
* 

==הערות שוליים==

קטגוריה:קוקטיילים
קטגוריה:רום
סקס על החוף

סקס על החוף (באנגלית: Sex On the Beach) הוא קוקטייל המוכר רשמית על ידי איגוד הברמנים הבינלאומי. לקוקטייל זה יש גרסאות רבות.

==גרסאות==
לקוקטייל זה יש שתי גרסאות עיקריות:
# הגרסה המוכרת על ידי איגוד הברמנים הבינלאומי היא: 40 מ"ל וודקה, 20 מ"ל שנאפס אפרסקים, 40 מ"ל מיץ תפוזים, 40 מ"ל מיץ חמוציות. את כל המרכיבים יש למזוג לכוס הייבול עם קרח, להוסיף סטירר וקשית ולקשט בפלח תפוז.
# הגרסה השנייה היא: 40 מ"ל וודקה, 20 מ"ל שנאפס אפרסקים, 20 מ"ל שנאפס תפוחים, מיץ חמוציות. את כל המרכיבים יש למזוג לכוס הייבול עם קרח כך שמיץ החמוציות נמזג אחרון, להוסיף סטירר וקשית ולקשט בפלח תפוז.

==ראו גם==
*וו וו

==קישורים חיצוניים==

* [https://web.archive.org/web/20101009060840/http://iba-world.com/english/cocktails/sexonthebeach.php מתכון לסקס על החוף באתר איגוד הברמנים הבינלאומי IBA]
* [http://www.rotev.co.il/last_video.aspx?recipe_id=242&recipe_title=קוקטייל%20%22סקס%20על%20החוף%22%20%20Sex%20On%20The%20Beach&cat_1=משקאות&cat_2=נוספות סרטון וידאו להכנת סקס על החוף]

קטגוריה:קוקטיילים
קייל צ'נדלר

קייל מרטין צ'נדלר (באנגלית: Kyle Martin Chandler; נולד ב-17 בספטמבר 1967) הוא שחקן קולנוע וטלוויזיה אמריקאי, זוכה פרס אמי. צ'נדלר הוא כוכב הסדרות "מהדורה מוקדמת" ו"אורות ליל שישי".

==חיים אישיים==
צ'נדלר נולד בבאפלו, ניו יורק, בנם הרביעי של סאלי ואדוארד צ'נדלר. הוא גדל בחווה משפחתית בעיר לונגוויל שבג'ורג'יה, למד במכללה הפרטית "אקדמיית ג'ורג' וולטון" וב"אוניברסיטת ג'ורג'יה".
צ'נדלר נשוי לתסריטאית קת'רין צ'נדלר ואב לשתי בנות.

==קריירת משחק==
===טלוויזיה===
הופיע לראשונה בסדרת טלוויזיה ב-1990, בשמונה פרקים בסדרה הצבאית אודות מלחמת וייטנאם "סיור של חובה".
שיחק בתחילת שנות ה-90 בתפקיד הראשי בסדרת הדרמה "חזית הבית" בתור שחקן הבייסבול ג'ף מיטקלאף. זכה לפרסום גדול בזכות תפקידו בארבע שנות סדרת הדרמה "מהדורה מוקדמת", בה גילם תושב שיקגו, בשם גארי הובסון, שמקבל את העיתון היומי - יממה לפני שהן קורות. על תפקידו זה זכה בפרס סאטורן לשחקן ראשי בסדרת דרמה.

על תפקידו זה היה מועמד פעם אחת לפרס אמי.
הופיע בתפקיד אורח בסדרת הדרמה "האנטומיה של גריי", בתור החבלן דילן יאנג.
צ'נדלר התפרסם בשנים האחרונות בעיקר בדרמת הספורט "אורות ליל שישי", בדמות מאמן הפוטבול של קבוצת התיכון "הפנתרים" אריק טיילור. על תפקידו זה היה מועמד שלוש פעמים ברציפות לפרס אמי לשחקן הטוב ביותר בתפקיד דרמטי, וב-2011 אכן זכה בפרס.

===קולנוע===
צ'נדלר החל דרכו בקולנוע ב-1992 בדרמה "ארץ טהורה", כבאדי ג'קסון, חברה של האמרגנית לולה רוג'רס (לסלי אן וורן).
ב-2005 שיחק בפנטזיה שוברת הקופות של פיטר ג'קסון "קינג קונג" בתור שחקן סרטי ההרפתקאות ברוס באקסטר. הוא השתתף לאחר מכן בדרמת הפעולה "הממלכה" בתור הסוכן המיוחד פרנסיס מאנר ובמותחן המדע בדיוני "כשהעולם עמד מלכת" בתור הסוכן הממשלתי ג'ון דריסקול.
ב-2011 שיחק צ'נדלר בתפקיד הראשי של השוטר ג'ק לם בהפקתם של ג'יי ג'יי אברהמס וסטיבן ספילברג "סופר 8".

== פילמוגרפיה ==
* צבע הערב (1990)
* ארץ טהורה (1992)
* שחיתות בצמרת (1996)
* ריקוד של מלאכים (1999)
* ובכיכובו של פאנצ'ו וילה בתפקיד עצמו (2003) - סרט טלוויזיה
* קינג קונג (2005)
* הממלכה (2007)
* כשהעולם עמד מלכת (2008)
* Morning (2010)
* סופר 8 (2011)
* ארגו (2012)
* כוננות עם שחר (2012)
* עיר שבורה (2013)
* לחיות את הרגע (2013)
* הזאב מוול סטריט (2013)
* קרול (2015)
* מנצ'סטר ליד הים (2016)
* סידני הול (2017)
* לילה בטירוף (2018)
* האדם הראשון (2018)
* גודזילה: מלך המפלצות (2019)
* גודזילה נגד קונג (2020)
* שמי חצות (2020)
* סלמברלנד: ארץ החלומות (2022)
* Back in Action (2024)
* Anniversary (TBA)

=== טלוויזיה ===
* סיור של חובה (1990)
* חזית הבית (1993-1991)
* צפון ודרום (1994)
*חזית הבית (1996)
* מהדורה מוקדמת (2000-1996)
* מה לגבי ג'ואן (2001)
* מאורת האריות (2003)
* האנטומיה של גריי (2007-2006)
* אורות ליל שישי (2011-2006)
* המלך היל (2008)
* רובוט צ'יקן (2011)
* אבא אמריקאי (2014)
* קשר דם (2017-2015)
* איש משפחה (2016)
* מלכוד 22 (2019-הווה)
*ראש העיר של קינגסטאון (2021-הווה)
*הקרב על אובר <small>(אנ')</small> (2022)

== קישורים חיצוניים ==

קטגוריה:שחקני קולנוע וטלוויזיה אמריקאים
קטגוריה:זוכי אמי בפריים טיים: שחקן ראשי בדרמה
קטגוריה:אמריקאים שנולדו ב-1965
קטגוריה:זוכי פרס סאטורן לשחקן ראשי בטלוויזיה
טיוב נתונים

טיוב נתונים או טיוב מידע (באנגלית: Data cleansing) הוא תהליך לשיפור איכות הנתונים האגורים במסד נתונים. השיפור נדרש כאשר חלק מהנתונים במסד אינם שלמים, אינם מדויקים, אינם נכונים וכדומה. צורך בטיוב נתונים מתגלה במהלך מחזור החיים של מערכת המידע, ובפרט בעת מעבר למערכת מידע מתקדמת יותר.

נתונים במסדי נתונים משמשים לתפעול שוטף של הארגון וכבסיס לקבלת החלטות. נתונים באיכות ירודה יביאו לשיבושים בתפעול השוטף ולהחלטות שגויות, ולכן בטיובם תועלת רבה. דוגמאות:
* במערכת לניהול משאבי אנוש נרשם מין העובדת כזכר במקום כנקבה. זו שגיאת הקלדה פשוטה, הגורמת לטעות בעלת ערך כספי ניכר בחישוב מס ההכנסה לעובדת, כמו גם בקביעת זכויות אחרות שלה התלויות במין.
* במערכת לניהול מלאי תחמושת נוצר פער בין המלאי בפועל למלאי הרשום במערכת, וכתוצאה מכך מוצג למקבלי החלטות מידע על מחסור בתחמושת כשאין כזה, או לא מוצג מידע על מחסור קיים.

== שגיאות ואופן טיובן ==
בעת הזנת נתונים למערכת מידע, נבדקת תקינותם של הנתונים, על מנת להבטיח את אמינותם. חרף זאת, במהלך פעילותה של מערכת מידע, ובפרט במעבר למערכת מידע מתקדמת יותר, עולה צורך בטיוב הנתונים. צורך זה נובע בדרך כלל מטעויות או חוסרים בנתונים המקוריים, או מטעויות הקלדה שלא התגלו בעת הזנת הנתונים. דוגמאות:
* מאגר הנתונים הוקם באמצעות הקלדה של נתונים שנוהלו בכרטסת בכתב יד. בתהליך זה התקשה המקליד לעיתים לזהות את כתב היד, והחליף בין אותיות דומות, כגון "צ" ו"ד", וכך השם הנשי "דבי" הפך לשם הגברי "צבי". בנוסף, לעיתים המקליד החליף בין מקשים סמוכים במקלדת וכתוצאה נוצר שיבוש בשמות או במספרים. טעות מסוג זה קשה לגלות בבדיקה ממוחשבת, משום שהשם "צבי" נראה תקין לא פחות מאשר השם "דבי".
* שמו של עובד נרשם בשם החיבה שבו הוא מוכר, אך שם זה שונה משמו הרשמי, ולכן יוצר קושי בעת העברת נתונים ממערכת מידע זו למערכת מידע אחרת שבה העובד רשום בשמו הרשמי.
* בעת איסוף הנתונים נרשמה בשדה "תאריך לידה" רק שנת הלידה של האדם, ומאוחר יותר התברר שנחוץ תאריך מלא, הכולל יום וחודש. מצב זה מצריך פנייה אל האדם, לקבלת המידע החסר, או למאגר נתונים אחר בו המידע החסר קיים.
* בשדה "יישוב", העוסק בכתובת בישראל, יש מקום ליותר מאלף ערכים, כמספר היישובים בישראל. בעת הקמת מערכת המידע הותר בשדה זה תוכן חופשי (ללא בדיקתו מול טבלת היישובים התקנית), ורק לאחר זמן התברר שחופש זה יוצר קושי, למשל כאשר אנו מבקשים לקבל את כל תושבי תל אביב, ומגלים ששם העיר נכתב בדרכים מגוונות: "תל אביב", "ת"א" "תל אביב יפו" ועוד. לטיפול בבעיה ניתן להפעיל תוכנת טיוב, שמסמנת את שמות היישובים שאינם תקניים. את השם "ת"א" קל לזהות כאופן המקובל לכתוב את שם העיר תל אביב-יפו, ולתקן את ערך השדה במאגר הנתונים. במקרים קשים יותר יש להפעיל שיטות אחרות, כגון הצלבה עם נתונים אחרים, וכאשר גם זה אינו אפשרי, יש לייצר רשימת שגיאות לטיפול ידני. פעולה זו נקראת "תיקנון נתונים".
* הצלבת מידע במאגר הנתונים עשויה לגלות בו סתירות פנימיות הדורשות תיקון. למשל במאגר מידע המייצג אוכלוסייה, ברשומה של אדם א' רשום שהוא נשוי לאדם ב'. הטיוב יוודא שאדם בשם המתאים קיים במערכת, והמידע תואם (כלומר ברשומה של אדם ב' רשום שהוא נשוי ל-א', תאריך הנישואים תואם בין הרשומות, וכדומה).
* ניתוח סטטיסטי של הנתונים עשוי להצביע על קיומן של שגיאות. דוגמה: במערכת מרשם תושבים מתגלה ש-60% מהילדים הם זכרים, ורק 40% נקבות. ההנחה שהתפלגות המינים בין הילדים צריכה להתאים להתפלגות הידועה (בין 1.05 ל-1.06 ילודים זכרים לכל נקבה), מעידה שכנראה חל שיבוש ברישום מין הילדים, או שחלק מהלידות לא נרשמו.

קטגוריה:מערכות מידע
נטע מחלם

רבי נתן נטע מחלם (-א' בשבט תקע"ב, 1812) היה אדמו"ר חסידי בדור החמישי לתנועת החסידות.

==תולדותיו==
נולד לרב אברהם ברוידא. סבו רבי אהרן היה בנו של רבי ישראל, מרבני וילנה ומחבר "אבן תקומה" ו"אבן גדולה" על השולחן ערוך. משפחתו הייתה מיוחסת למשפחת איינטיגן שהייתה מצאצאי המהר"ם פדובה ורבי שאול וואהל מלך פולין.

היה תלמידו המובהק של רבי אלימלך מליז'נסק וכן נסע לרבי ברוך ממז'יבוז'. לאחר פטירת רבי אלימלך החל לנסוע לרבי מרדכי מנישכיז, אותו החשיב לרבו אף אחר שהחל להתנהג בעצמו באדמו"רות. 

לפני שהחל להתנהג באדמו"רות היה מלמד תינוקות אצל מוכסן יהודי שהתגורר בכפר סמוך לעיר וולדובה. באחד הימים גילו בעלי ביתו את צדקותו וביקשו ממנו שיפסיק ללמד את ילדיהם ויגור בביתם ויעסוק בענייניו בשקט. רבי נטע נסע לרבו רבי מרדכי להתייעץ מה לעשות ורבו הורה לו להתחיל להתנהג באדמו"רות. עם הזמן יצא שמו גם לעיר וולדובה ולבקשת חסידי וולדובה עבר לגור בעירם. לאחר מספר שנים עבר לחלם לבקשת פרנסי העיר שם נבנה לו בית מדרש ודירת מגורים. בזמן שהותו בחלם התפרסם שמו ברחבי פולין וחסידים רבים נסעו אליו והיה חביב על המון העם. תוך כדי כהונתו באדמו"רות נסע גם לחוזה מלובלין שם גם התחבר לרבי דוד מלעלוב, היהודי הקדוש ורבי שמחה בונים מפשיסחא. בסוף ימיו חלה במחלה קשה ממנה נפטר בראש חודש שבט תקע"ב.

רוב דברי תורתו נשרפו מלבד כתב יד אחד שנשמר אצל רבי שלמה לייב מלנטשנה. כתב יד זה הודפס בשנת תרנ"א בספר "נטע שעשועים" בהוצאת נכדו רבי נחמיה בידרמן (נכדו של חתן חתנו רבי אלעזר מנדל מלעלוב, חתן רבי מנחם מנדל קאליש מוורקא).

ספרו יצא בשנית במהדורת צילום בשנת תשכ"ו, בתוספת תולדות וקווים לחייו ולדמותו, על ידי הרב יעקב זונדל קרויזר שאשתו התייחסה לרבי נטע. מהדורה חדשה ומפוארת יצאה בשנת תשס"ה בידי הרב מרדכי ישראל קרויזר, צאצא לרבי נטע.

==משפחתו ושושלתו==
בנו רבי אהרן מילא את מקומו. בן נוסף היה רבי יעקב. חתניו היו רבי צבי בנו של החוזה מלובלין ורבי שלמה מקנסקלווה. 

נכדיו של רבי נטע, רבי טודרוס ורבי נטע לרר בני בנו רבי יעקב, שימשו גם הם כאדמו"רים. רבי טודרוס נפטר בשנת תרמ"ז (1887).

בנו של רבי טודרוס, רבי פנחס כיהן אחרי פטירת דודו רבי נטע. היה חתנו של רבי ישראל יצחק מרדושיץ. לפני שהתמנה לאדמו"ר היה חסידו של רבי יהודה אריה לייב אלתר מגור, ה"שפת אמת". היה פרוש מענייני העולם והיה מתמיד גדול. נפטר בעיירה סלץ בשנת תרס"ז (1907) ונקבר בחלם.

לאחר פטירת רבי פנחס הסתיימה השושלת, אך נכדים רבים של רבי נטע משמשים באדמו"רות בעיקר בחסידות לעלוב וחסידות בוסטון, נכדיו דרך חתנו רבי צבי שהיה חותנו של רבי אלעזר מנדל בידרמן האדמו"ר השלישי מלעלוב. נכדו של רבי אלעזר מנדל, רבי שמעון נתן נטע נקרא גם על שם רבי נטע מחלם.

==לקריאה נוספת==
* נטע שעשועים, תשס"ה. בהוצאת מרדכי קרויזר.
* המודיע, המוסף התורני פרשת וארא תשע"ב, כ"ה בטבת תשע"ב.

==קישורים חיצוניים==
* 
;ספרו
* [http://www.hebrewbooks.org/pdfpager.aspx?req=3655&pgnum=1 נטע שעשועים] באתר היברובוקס.

==הערות שוליים==

קטגוריה:אדמו"רים
קטגוריה:רבנים פולנים
מגרסת קרח

מגרסת קרח
מגרסת קרח עתיקה

מגרסת קרח היא מכשיר לגריסת קוביות קרח לפתיתי קרח קטנים. קיימות מגרסות קרח ידניות, המשמשות לגריסה מיידית של קרח בכמויות קטנות; ומגרסות קרח חשמליות, המאפשרות גריסה של כמויות גדולות של קרח.

מגרסה ידנית כוללת ארכובה לסיבוב להבי המגרסה, מכל לגושי הקרח לפני הגריסה ("חומר הגלם"), מכל לקרח הגרוס, ציר ולהבי המגרסה ומכסה.

קרח גרוס או כתוש שימושי למספר צרכים: ככל שגושי הקרח קטנים יותר, היחס בין שטח הפנים של הקרח ונפחו עולים, וכך הוא יכול לצנן משקאות ומכלים במהירות רבה יותר. בנוסף, משקאות רבים, כמו ברד ומשקאות אלכוהוליים שונים, דורשים קרח כתוש להכנתם. קרח כתוש יעיל יותר מקרח בגושים גדולים לצינון בקבוקים. ערבוב קרח גרוס במלח היא אחת השיטות הפשוטות להגיע לטמפרטורות נמוכות.

== קישורים חיצוניים ==
*[http://www.wisegeek.com/what-should-i-consider-when-buying-an-ice-crusher.htm What Should I Consider When Buying an Ice Crusher?], באתר WiseGeek. 

קטגוריה:ציוד בר
קטגוריה:כלי עבודה במטבח
קטגוריה:קרח
מאיר הלוי מאפטא

רבי מאיר הלוי רוטנברג מאפטא (ה'תק"ך, 1760 - כ"ה בתמוז ה'תקפ"ז, 1827) היה אדמו"ר חסידי ורב בעיר אפטא. ממנו התחילה שושלת אפטא. 

חיבורו על התורה "אור לשמים", נכתב על דרך הפרד"ס, אך הוא מכיל גם חידושים ושו"ת בדרך הפלפול.

== ביוגרפיה ==
רבי מאיר נולד לרבי שמואל סגל הלוי רוטנברג, מצאצאי רבי ישעיה הלוי הורוביץ, ולמירל פייגא נצר לש"ך. בנעוריו התייתם מאביו, ואמו גידלתו לבדו.

רבי מאיר למד בישיבת רבי אברהם יצחק הכהן כ"ץ מחבר הספר "כתר כהונה" ואב"ד סטבניץ ופינצ'וב. בהמשך, היה לתלמידו של החוזה מלובלין.

רבי מאיר התנגד לדרך החדשה של רבי שמחה בונם מפשיסחה, שרצה לבססה על יסודות העיון השכלי.

כשרבו רבי אברהם יצחק הכהן כ"ץ עבר מסטאבניץ לפינצ'וב, נתקבל רבי מאיר כרב בסטאבניץ בעודנו צעיר לימים. וכשעזב רבי אברהם יהושע השיל מאפטא את העיר אפטא, עבר רבי מאיר לכהן כרב העיר, שם כיהן עד יום מותו.

מלבד בקיאותו הרבה בש"ס ופוסקים, היה בקיא גם בתורת הנסתר. 

כשנפטר החוזה מלובלין, רבים מתלמידיו הפכו לחסידיו של רבי מאיר ובחרו בו לשמש כרבם, כשיש שטוענים שכך היה רצונו של החוזה שרבי מאיר ימלא את מקומו. ולפי המסורת החסידית, הנהגתו הייתה הכי דומה להנהגת החוזה, משאר התלמידים. 

רבי מאיר נפטר באפטא בכ"ה בתמוז תקפ"ז 1827.

== תפילת רבי מאיר מאפטא ==
רבי מאיר הלוי חיבר תפילה אשר עניינה הוא חיזוק האמונה בהשם. תפילה זו היה רגיל הרב שלמה רבינוביץ מראדומסק (מחבר ספר תפארת שלמה) לאומרה בכל יום ערב ובוקר, ואמר שהוא סגולה נוראה לפרנסה ולהצלחה לאומרה בכל יום.

ב-2015 הוציא אברהם פריד שיר הנני בידך על מילות הלקוחות מתוך תפילה זו:

 (לחן פנחס ברייער)

==תלמידיו==
*רבי אריה לייבוש מאוזרוב 
*הסבא קדישא מראדושיץ
*רבי חיים אב"ד קאמיינסק ווולברום בעל "זיכרון חיים" (גם הוא תלמידו של החוזה מלובלין)
*רבי חיים מצאנז
*ה"חידושי הרי"ם מגור
*ה"תפארת שלמה" מרדומסק 
*רבי יהודה פסח מליפסק
*רבי שלמה זלמן מוויליפולי 
*רבי שמואל מדריליטש, כיהן אחרי פטירת רבו באדמו"רות.

==קישורים חיצוניים==

* 
* 
* 

==הערות שוליים==

קטגוריה:רבנים פולנים
קטגוריה:אדמו"רים
קטגוריה:תלמידי החוזה מלובלין
קטגוריה:אפטא: רבנים
קטגוריה:ילידי 1760
קטגוריה:נפטרים ב-1831
דינמו בוקרשט (כדורסל)

דינמו בוקרשט (ברומנית: Club Sport Dinamo București) היא קבוצת כדורסל רומנית מהעיר בוקרשט. המתמודדת בליגת העל הרומנית. 

הקבוצה הצליחה ליצור יציבות לאורך השנים וזכתה 22 פעמים באליפות רומניה, וגם השיגה תוצאות ראויות לציון במפעלים אירופאים. עם זאת, באמצע שנות ה-90, עקב חוסר תמיכה תקציבית מהמועדון האם "דינמו" ועם התחזקותם של מספר קבוצות בליגה, כגון: אססופט פלוישט, אטלסיב סיביו וכדומה, הקשו על הקבוצה להמשיך את רצף האליפויות. 

בעונת 2009/10 השתתפה הקבוצה בליגה הבלקנית ולא עברה את שלב הבתים. בסיום עונת 2009/10 נשרה הקבוצה לראשונה בתולדותיה לליגה השנייה וחזרה לאחר עונה אחת .

הקבוצה מארחת בהיכל דינמו, ששופץ והורחב בשנת 2012, המכיל 2,500 מקומות.

==תארים והישגים== 
* הליגה הרומנית:
**אליפות (22): 1952-1955, 1957, 1965, 1966-1969, 1971, 1971-1977, 1979, 1983, 1988, 1994, 1997, 1998, 2003.
** מקום שני: 2004, 2005.
* הגביע הרומני:
** זכייה (4): 1967, 1968, 1969, 1980.
** חצי גמר: 2006

==השתתפות באירופה==
* 1994-1995: גביע המחזיקות
* 1998-1999: גביע קוראץ'
* 2003-2004: יורוקאפ (פיב"א)
* 2004-2005: יורוקאפ (פיב"א)
* 2008-2009: הליגה הבלקנית

==שחקנים בולטים בעבר==
* קלאודיו פומטסקו
* סטוידין מרקוביץ' 
* קריאני ליביו

==קישורים חיצוניים==

* 
* [http://www.eurobasket.com/team.asp?Cntry=ROM&Team=625 דף הקבוצה באתר יורובסקט] 

==הערות שוליים==

קטגוריה:קבוצות כדורסל רומניות
קטגוריה:בוקרשט: מועדוני ספורט
קבוצת קוימברה

קבוצת קוימברה (באנגלית: The Coimbra Group, בראשי תיבות: GC) היא קבוצה של אוניברסיטאות מאירופה שנוסדה בשנת 1985 במלאת 700 שנה לייסודה של אוניברסיטת קוימברה. האוניברסיטאות המאוחדות בקבוצה זו הן מהאוניברסיטאות העתיקות באירופה.<ref>Coimbra Group, [https://www.coimbra-group.eu/ Coimbra Group at a glance].</ref><ref>Coimbra Group, About, Mission Statement, [https://www.coimbra-group.eu/wp-content/uploads/Coimbra-Group-at-a-glance-1July2018.pdf Coimbra Group at a glance].</ref>

==מטרות ויחסי גומלין==
הקבוצה קמה כדי לקדם את האוניברסיטאות ולקיים הפריה הדדית ביניהן, על מנת לקיים מטרה זו, הקבוצה פועלת במספר תחומים:<ref>Coimbra Group, About, [https://www.coimbra-group.eu/mission-statement/ Mission Statement].</ref>
* הקלה על חילופי סטודנטים, חילופי רעיונות ודעות ומעבר ידע בין האוניברסיטאות, סטודנטים ומרצים כאחד.
* קידום המחקר באוניברסיטאות תוך הבנת הגלובליזציה העולמית וניצול הקשרים בין האוניברסיטאות השונות.
* ניסיון ליצור את חבורת העילית של האוניברסיטאות האירופאיות, ובכך למשוך תלמידים לאוניברסיטאות החברות בקבוצה.
* קיום תחרויות בתחומים שונים על מנת לקדם תחומים אלו. התחרויות כוללות תחרויות ספורט, דיבייט ועוד.
* שיפור איכות ההוראה והתאמתה למאה ה־21.
* הגברת חשיבות שיתופי פעולה כדי לקבל תוצאות מדעיות טובות יותר.

==האוניברסיטאות המאוגדות==
נכון לאפריל 2024, קבוצת קוימברה כוללת 40 אוניברסיטאות (בסוגריים שנת הייסוד) ב־22 מדינות:<ref>Coimbra Group, [https://www.coimbra-group.eu/mission-statement/list-of-members/ List of our Members].</ref><ref>Coimbra Group, [https://www.coimbra-group.eu/mission-statement/members/ Map of our Members].</ref>

== ראו גם ==
* אירופאום
* אורורה (רשת אוניברסיטאות)
* רשת אוטרכט
* הליגה האירופית לאוניברסיטאות מחקר

== קישורים חיצוניים ==
* 

==הערות שוליים==

*
קטגוריה:אוניברסיטאות ומכללות
הרברט סקרף

הרברט אלי סקרף (באנגלית: Herbert Eli Scarf; נולד ב-25 ביולי 1930 בפילדלפיה, נפטר ב-15 בנובמבר 2015 בסאג הארבר, ניו יורק) היה כלכלן אמריקני הנמנה עם הסגל האקדמי באוניברסיטת ייל וחבר באקדמיה האמריקאית לאמנויות ולמדעים. בזמן לימודיו לתואר השני סיים במקום העשירי מתוך 1,950 משתתפים בתחרות המתמטיקה ע"ש ויליאם לוול פטנם שהיא התחרות המתמטית החשובה ביותר בין האוניברסיטאות בארצות הברית וקנדה. את תואר הדוקטור קיבל בשנת 1954 מאוניברסיטת פרינסטון.

==עבודתו==
אחד המאמרים הבולטים שלו הוא בתחום המשחקים השיתופיים שם מצא תנאי הכרחי ומספיק לקיום של ליבה של משחק שיתופי. תנאי דומה כבר הוצג על ידי לויד שפלי (משפט בונדרבה-שפלי).

בשנת 1973 קיבל את פרס פרדריק לנצ'סטר על מאמרו The Computation of Economic Equilibria שכתב ביחד עם טריה הנסן הפורץ דרך בשימוש באלגוריתמים לפתרון מערכות שיווי משקל כלליות על ידי שימוש במודל שיווי משקל ישומי. בשנת 1974 פרסם ביחד עם לויד שפלי מחקר בתחום מעגלי סחר עליונים.

על שמו נקראת הלמה של סקרף.

==פרסים==
בשנת 1983 זכה בפרס ג'ון פון נוימן.

==חייו האישים==
סקרף פגש את מרגרט קליין כחודש לאחר סיום לימודיו באוניברסיטת טמפל בשנת 1951 ונשא אותה לאשה בשנת 1953. נולדו להם שלוש בנות. מרגרט סקרף היא פסיכולוגית בעלת שם שכתבה מספר ספרים רבי מכר על נושאים פסיכולוגיים.

==קישורים חיצוניים==

* [http://cowles.econ.yale.edu/~hes דף הבית של הרברט סקרף]
* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:חברי האקדמיה הלאומית למדעים של ארצות הברית
קטגוריה:מתמטיקאים אמריקאים
קטגוריה:בוגרי אוניברסיטת טמפל
קטגוריה:בעלי תואר דוקטור מאוניברסיטת פרינסטון
קטגוריה:נשיאי האגודה האקונומטרית
קטגוריה:זוכי פרס ג'ון פון נוימן (INFORMS)
קטגוריה:אמריקאים שנולדו ב-1930
קטגוריה:אמריקאים שנפטרו ב-2015
פוסאדאס

פוסאדאס (Posadas) היא עיר בצפון-מזרח ארגנטינה, בירת פרובינציית מיסיונס. העיר שוכנת לגדות נהר פרנה, מול העיר אנקרנסיון שבעברו הפרגוואי של הנהר. בשנת 2010 התגוררו בעיר כ-324 אלף תושבים.

==היסטוריה==
האב רוקה גונסאלס דה סנטה קרוס הקים עיירה ששמה היה אנונסייסיון דה איטפואה ב-1615, אך אחרי 10 שנים העיירה זזה לצדו השני של נהר הפרנה, במקום בו היום נמצאת העיר אנקרנסיון, בפרגוואי. למרות זאת, ההתיישבות לא ננטשה לגמרי, והוקם בה רדוקסיון ב-1628.

ב-1867, במהלך מלחמת הברית המשולשת, כוחות ברזילאים הקימו במקום בסיס צבאי. לאחר המלחמה, פרגוואי ויתרה על הדרישות שלה על האזור הזה, וב-1879 העיירה נקראה מחדש בשם פוסאדאס, לזכרו של חרווסיו אנטוניו דה פוסאדאס, המנהיג העליון הראשון של הפרובינציות המאוחדות של ריו דה לה פלטה.

ב-1881, כשהוחלטו גבולות הפרובינציה מיסיונס, פוסאדאס לא נכנסה לפרובינציה ונשארה בפרובינציית קוריינטס. למרות זאת, ב-1884 החליט הקונגרס הלאומי הארגנטינאי להעביר את העיר לפרובינציית מיסיונס והפך אותה לבירת הפרובינציה.

==חינוך==
בעיר ממוקמת האוניברסיטה הלאומית של מיסיונס, שהוקמה ב-1973.

==תחבורה==
נמל התעופה ליברטדור חנרל חוסה דה סן מרטין נמצא במרחק של 7.5 ק"מ צפון-מזרחית לעיר ומשרת אותה.

גשר סן רוקה גונסאלס דה סנטה קרוס מקשר את העיר עם העיר אנקרנסיון בפרגוואי מצדו השני של נהר הפרנה.

==קישורים חיצוניים==
 
* 
* [http://www.posadas.gov.ar/ אתר העירייה] 
* 

קטגוריה:מיסיונס: ערים
קטגוריה:פרובינציות ארגנטינה: ערי בירה
קטגוריה:יישובים שהוקמו ב-1870
בלקן בוטבגרד

מועדון כדורסל בלקן (בבולגרית: Баскетболен клуб Балкан) היא קבוצת כדורסל בולגרית מהעיר בוטבגרד. המתמודדת בליגת העל הבולגרית וביורופקאפ. 

מועדון הכדורסל "בלקן" הוקם בשנת 1947, ובעונת 2005/06 החל את הקדנציה הנוכחית בליגה הבכירה בבולגריה. בעונת 1989/90 השתתפה הקבוצה במוקדמות גביע אירופה לאלופות והודחה על ידי אריס סלוניקי בשני מפגשים. בעונת 2010/11, השתתפה הקבוצה בליגה הבלקנית. ובעונתה הראשונה לא עברה את שלב הבתים. בעונת 2013/14 חזרה הקבוצה להשתתף בהליגה הבלקנית, בו הגיעה עד לחצי הגמר והפסידה ללבסקי סופיה 85-94 לאחר הארכה. חוג אוהדי הקבוצה המלווים אותה גם למשחקי חוץ רחוקים, נקרא "צוות בני היער".

==אולם ביתי==
החל מתאריך 6 באפריל 2014 החלה הקבוצה לארח בבוטבגרד ארנה החדש, המכיל 4,000 מקומות ישיבה. עד אז ארחה הקבוצה בארנה בלקן הישן, שהמכיל 1,000 מקומות ישיבה.

== תארים והישגים ==
*הליגה הבולגרית:
**אליפות (7): 2023 ,2022, 2019 ,1974, 1987, 1988, 1989
**מקום שני: 1972, 2008, 2024
**חצי גמר: 2013
*הגביע הבולגרי:
**זכייה (4): 1970, 1986, 1987, 1988
**חצי גמר: 2010, 2014
*הליגה הבלקנית: 
**חצי גמר: 2014, 2022

==שחקנים בולטים==
* דווין מורטון
* לובומיר לילוב
* ג'ורדן בוזוב
* קרום דויצ'ינוב
* גיאורגי דוידוב

==קישורים חיצוניים==

* [http://bgbasket.com/en/index.php אתר הליגה הבולגרית]

קטגוריה:קבוצות כדורסל בולגריות
ספנסר ג'ונסון

ספנסר ג'ונסון (באנגלית: Spencer Johnson; 24 בנובמבר 1938 - 3 ביולי 2017) היה סופר אמריקאי, שחיבר בעיקר ספרי עזרה, הגשמה עצמית וניהול. ספרו הידוע ביותר הוא רב־המכר "מי הזיז את הגבינה שלי?". ספריו נמכרו ביותר מ-40 מיליון עותקים ותורגמו ל-42 שפות. בערוב ימיו התגייר. 

ג'ונסון נולד בדקוטה הדרומית. הוא בוגר תואר ראשון בפסיכולוגיה מאוניברסיטת דרום קליפורניה (1963), ובעל תואר דוקטור ברפואה מהקולג' המלכותי למנתחים באירלנד. במהלך חייו גר בהוואי וניו המפשייר. מת בסן דייגו, קליפורניה, בגיל 78.

== ספריו (רשימה חלקית) ==
* כן או לא (1992)
* מי הזיז את הגבינה שלי? (1998)
* המתנה (2003)
* אב ברגע
* אם ברגע
* איש מכירות ברגע
* מורה ברגע
* מנהל ברגע
* ספר המתנה
* רגע לעצמך
* פסגות ועמקים

מלבד ספריו כתב ג'ונסון גם סדרת ספרים לילדים. סדרה זו כוללת 43 סיפורים הכתובים כביוגרפיה פיקטיבית של דמויות שונות המשמשות כאלגוריה למעלות טובות.

==ראו גם==
* רובין שארמה

== קישורים חיצוניים ==

* 

* [http://www.time.com/time/magazine/article/0,9171,1881995,00.html כתבה על ספנסר ג'ונסון], בטיים מגזין
* [http://www.sterlingspeakers.com ביוגרפיה קצרה של ספנסר ג'ונסון]
* 
* 

קטגוריה:סופרים אמריקאים
קטגוריה:בוגרי אוניברסיטת דרום קליפורניה
קטגוריה:אמריקאים שנולדו ב-1938
קטגוריה:אמריקאים שנפטרו ב-2017
Assassin's Creed: Renaissance

Assassin's Creed: Renaissance (בתרגום לעברית: "אמונת המתנקש: רנסאנס") הוא רומן היסטורי-פנטזי משנת 2009 שנכתב על ידי הסופר אנטון גיל תחת שם העט אוליבר באודן. הספר הוא הראשון בסדרת הספרים שמבוססים על סדרת משחקי Assassin's Creed, ובמיוחד המשחק "Assassin's Creed II". בנובמבר 2010 שוחרר הספר השני "Brotherhood" שמביא את עלילת ההמשך, ומבוסס על המשחק "Assassin's Creed: Brotherhood".

הספר הופץ לראשונה בבריטניה ב-20 בנובמבר 2009 על ידי ספרי פינגווין ברחבי הממלכה המאוחדת. ב-23 בפברואר 2010, הספר שוחרר גם בארצות הברית על ידי אותה חברת הוצאה לאור.

== תקציר רשמי ==

== תקציר חלופי ==

== עלילה ==

עלילת הספר מתמקדת בגיבור הצעיר אציו אדיטורה, המחפש נקמה על מות משפחתו. תוך כדי, הוא חושף את האמת לגבי אביו ולגבי המורשת שלו. הוא מודרך על ידי מתנקשים, עד שלבסוף הוא הופך לאחד מהם. אציו מתערב במלחמה בין המתנקשים לבין הטמפלרים, ושניהם מחפשים כספת עתיקה באיטליה המכילה טכנולוגיה שיכולה לשלוט בבני האדם.

למרות שהסיפור הוא גרסה כתובה של המשחק "Assassin's Creed II", קיימים מספר הבדלים ברומן הספרותי, כמו גם דברים שנוספו לספר ואינם מתוארים במשחק. בניגוד למשחק עליו הוא מבוסס, שבו סיפור המסגרת מתרחש בזמנים המודרניים דרך עיניו של דזמונד מיילס, שצופה דרך מתקן האנימוס בזיכרונותיהם של אבותיו הקדמונים - הסיפור כולו מתרחש במהלך המאה ה-15 באיטליה, ומתרכז רק בחייו של אציו אודיטורה, כאשר מספר שינויים קטנים נעשו לדמויות, הוספת דמויות שוליות ןתיאורי התנקשויות של אציו בבכירים טמפלרים, בין היתר. אולם, מספר אירועים מתוארים במשחק הבא בסדרה, "Assassin's Creed: Brotherhood", ובמיוחד הזכרונות לגבי כריסטינה וספוצ'י.

==קישורים חיצוניים==
* [https://assassinscreed.fandom.com/wiki/Assassin%27s_Creed:_Renaissance Assassin's Creed: Renaissance] בפרויקט פאנדום של סדרת משחקי Assassin's Creed
* 

Renaissance
קטגוריה:ספרי 2010

en:Assassin's Creed (book series)
אכילאה אלף העלה

אכילאה אלף העלה (שם מדעי: Achillea millefolium) הוא צמח השייך למשפחת המורכבים. הצמח כולל כ-200 זני משנה אשר בתוכם פרחי בר ופרחי נוי גינתיים. חלק מהזנים הם בעלי שיח וחלקם רב שנתיים. תקופת פריחת האכילאה מתחילה מיוני ונמשכת עד אוקטובר.מוצא הצמח באירופה ואסיה מבריטניה ועד הרפובליקה העממית של סין.

==תיאור==
בפריחת הצמח נראים פרחיו ככיפה קמורה. בהיקף הכיפה קיים מעגל פרחים בעלי מבנה שטוח, ובתוכם קיימים פרחים שעליהם מאונכים ויוצרים מבנה צינורי. בתחילת תקופת רדת הגשמים מתפתחת בצמח שושנת עלים שכל אחד מהם באורך של כ-2 סנטימטרים. בתחילת האביב מאריכים גבעוליהם של האכילאות. עלי הצמח הם בצבע ירוק כהה. בישראל גדלים בר חמישה מינים של האכילאה, ועוד חמישה יובאו כפרחי נוי.

את פרחי האכילאה הקיפחת נהוג לייבש ולשומרם לנוי. שימוש נוסף הוא הפצת ריח טוב באמצעות הפרחים, בישראל מתבצע שימוש זה בעיקר באכילאה קטנת הפרחים – זן הגדל בצפון ישראל, מהרי יהודה ועד לגולן.

==שימושים על פי מקורות קדומים==
האכילאה היה ידוע בתרבויות שונות כבעל סגולות ריפוי בעיקר של פציעות. הצמח הוזכר על ידי פדניוס דיוסקורידס – רופא, פרמקולוג ובוטניקאי יווני מהמאה הראשונה לספירת הנוצרים, כצמח מרפא ששימש לטיפול בלב ובכיבים מודלקים. בימי הביניים שימש שורש הצמח בעיקר לטיפול בהכשות נחשים ובעקיצות של בעלי חיים ארסיים. השימוש בצמח לריפוי פצעי מלחמה ולעצירת דימומים היה נפוץ בקרב חיילים ולוחמים בתקופות שונות בעולם הקדום, בימי הביניים ואף בקרב שבטי האינדיאנים בצפון אמריקה ובקרב הלוחמים במלחמת האזרחים. כיום משמש שורש הצמח ברפואה העממית להקלה על כאבי רגליים, ואילו הזרעים משמשים לחליטת תה רפואי. האכילאה הריחנית משמשת בנגב את הבדואים לחיטוי פצעים וריפוי בעיות עיניים.

==ראו גם==
*אכילאה

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:צמחים שתוארו ב-1753
קטגוריה:טקסונים שתוארו בידי קארולוס ליניאוס
קטגוריה:מורכבים
קטגוריה:ארץ ישראל: מורכבים
יעקב ראובן

יעקב (יקי) ראובן, הוא נגן מנדולינה ישראלי. בעל קריירה בן לאומית, שמתמחה בעיבוד חדש ליצירות שנכתבו במקור לכינור בביצועי בכורה על מנדולינה, לצד ההיבט הכנרי, ראובן מקדיש זמנו להזמנה ביצוע והקלטה של מוזיקה ישראלית מקורית לכלי, ביצועים חדשניים אלו עשירים הודות לאופק נגינתו המוזיקלי המגוון הכולל מוזיקה קלאסית, מוזיקת בארוק, מוזיקת עולם ומוזיקה למחול ותיאטרון.

== ביוגרפיה ==
ראובן נולד בזיכרון יעקב וגדל בבאר שבע, החל את לימודי המנדולינה כשהיה בן 8, בהדרכת דורה ברטיק ופרופ' שמחה נתנזון בקונסרבטוריון העירוני באר שבע, ולאחר מכן בהדרכתו של לב חיימוביץ'. בהמשך עבר לאקדמיה למוסיקה ולמחול בירושלים שם למד תחת הדרכתו של פרופ' מוטי שמיט.

במהלך לימודיו באקדמיה ראובן זכה פעמיים בתחרות "קונצ'רטו" היוקרתית של האקדמיה למוסיקה ולמחול בירושלים, וב-2004 זכה ראובן במקום הראשון בתחרות "פלקטרו ריוחה" היוקרתית בלה ריוחה, ספרד.

לאחר סיום לימודיו בישראל, ראובן היה הראשון לנגן עם תזמורת ישראלית רפרטואר הנכתב במקור לכינור במקום הרפרטואר הקלאסי למנדולינה. ביצועיו לרפרטואר זה הקנו לו שם עולמי כנגן מנדולינה.

ראובן היה חבר ומייסד רביעיית קרמן שהוקמה בשנת 2000 על פי המלצתו של המנצח מסטיסלב רוסטרופוביץ'. בשנת 2012 הוא הקים מחדש את רביעיית קרמן בהרכב בינלאומי.

ראובן שיתף פעולה עם הרכבים שונים כגון הרביעייה הירושלמית, רביעיית קרמן, תזמורת הבארוק ירושלים. וכן הוא חבר בהרכב הבארוקדה, הקולקטיב הישראלי למוזיקת בארוק, עמם הוא מופיע לעיתים תכופות כסולן .

ראובן מופיע כסולן וכנגן אורח עם מיטב התזמורות בארץ, כולל התזמורת הפילהרמונית הישראלית, התזמורת הסימפונית ירושלים, הסינפונייטה הישראלית באר שבע, התזמורת הקאמרית הישראלית ואנסמבל המאה ה-21. הוא ניגן תחת שרביטם של גדולי המנצחים כגון זובין מהטה, מסטיסלב רוסטרופוביץ', אנטוניו פאפאנו, מנדי רודן.

בזירה הבן לאומית, ראובן ניגן כסולן עם תזמורות מהשורה הראשונה, ביניהן, תזמורת רשות השידור הבריטית, תזמורת הגוונדהאוס והתזמורת הסימפונית של רדיו שוודיה.

לראובן חוזי הקלטה עם החברות הבן לאומיות, נקסוס (חברת תקליטים), Hyperion Records.

== קישורים חיצוניים ==
*

* [https://web.archive.org/web/20131007133342/http://ipo.co.il/heb/About/Artists/Soloists/Artists,632.aspx אורחי התזמורת, יעקב ראובן, נגן מנדולינה] באתר התזמורת הפילהרמונית הישראלית
* עודד בר־מאיר, [https://beersheva.mynet.co.il/culture_entertainment/article/m_429949 תולה את המנדולינה: יקי ראובן פורש מתפקיד מנהל הקונסרבטוריון העירוני בבאר־שבע], באתר mynet באר שבע והנגב, 13 בינואר 2020

קטגוריה:מוזיקאים ישראלים
קטגוריה:באר שבע: אישים
קטגוריה:בוגרי תיכון מקיף א' (באר שבע)
קטגוריה:בוגרי האקדמיה למוסיקה ולמחול בירושלים
קטגוריה:בוגרי הקונסרבטוריון העירוני באר שבע
קטגוריה:ישראלים שנולדו ב-1976
Gameloft

Gameloft SA היא חברה צרפתית, המפיצה ומפתחת משחקי וידאו. היא נוסדה בשנת 1999 בידי מישל גיימו, שהיה מייסד שותף של חברת יוביסופט. החברה מפקחת על כ-18 אולפנים לפיתוח משחקים ומוציאה לאור משחקים שמיועדים בעיקר לשוק משחקי המובייל.

במקור, החברה הייתה חברה ציבורית שנסחרה בבורסת פריז, אך מאז נקנתה בידי חברת Vivendi בשנת 2016.

== היסטוריה ==
את החברה ייסדו האחים איב ומישל גיימו, מייסדי ובעלי חברת המשחקים Ubisoft, שמייצרת בעיקר משחקים עבור טלפונים סלולריים. המכשירים מצוידים במערכות Java, BREW וסימביאן, כמו גם מערכת N-Gage. בנוסף, Gameloft מפתחת משחקים לקונסולות, כמו פלייסטיישן 3, נינטנדו 3DS, PSP, נינטנדו DS, Wii, Xbox 360, Zeebo, ופלטפורמות אחרות הכוללות את iOS, webOS, אנדרואיד, Windows Phone, Bada, BlackBerry OS, Mac OS X, Windows.

Gameloft פיתחה משחקים רבים שזמינים עבור טלפונים וקונסולות. ביניהם: אספלט 8, אספלט 9, Brothers in Arms: Art of War, Assassin's Creed: Altaïr's Chronicles, Paris Nights, New York Nights 2: Friends For Life, Disney Dreamlight Valley, Gangstar, Six Guns וכן כמה ממשחקי Modern Combat.

בנוסף, החברה פיתחה גרסאות מובייל למשחקים הנסיך הפרסי (2008), הנסיך הפרסי: חולות הזמן, הנסיך הפרסי: שני כיסאות המלכות, הנסיך הפרסי: הלוחם שבפנים, Driver, Assassin's Creed, Assassin's Creed II, Assassin's Creed: Brotherhood, Assassin's Creed: Revelations ו-Assassin's Creed III, כמו גם כמה ממשחקי ריימן, Splinter Cell, Tom Clancy's Rainbow Six ו-
Tom Clancy's Ghost Recon.

== סניפים ==
חברת Gameloft מפעילה ומפקחת על כ-18 אולפנים ברחבי העולם:

{| class=wikitable sortable plainrowheaders"
|+ רשימת אולפנים
! scope="col" | שם הסטודיו
! scope="col" | מיקום
! scope="col" | שנת הקמה
|-
| גיימלופט ברצלונה
| ברצלונה, ספרד
| 2006
|-
| גיימלופט בוקרשט
| בוקרשט, רומניה
| 2000
|-
| גיימלופט חרקוב
| חרקוב, אוקראינה
| 2007
|-
| גיימלופט מונטריאול
| מונטריאול, קנדה
| 2000
|-
| גיימלופט בריזבן
| בריזבן, אוסטרליה
| 2014
|-
| גיימלופט קלוז'
| קלוז'-נאפוקה, רומניה
| 2010
|-
| גיימלופט דרום-מזרח אסיה
| הו צ'י מין סיטי, וייטנאםהאנוי, וייטנאםיוגיאקרטה, אינדונזיה
| 2004
|-
| גיימלופט לבוב
| לבוב, אוקראינה
| 2014
|-
| גיימלופט סופיה
| סופיה, בולגריה
| 2005
|-
| גיימלופט טורונטו
| טורונטו, קנדה
| 2011
|-
| גיימלופט פריז
| פריז, צרפת
|2022
|-
| FreshPlanet
| ניו יורק סיטי, ארצות הברית
| 2018
|-
| The Other Guys
| בואנוס איירס, ארגנטינה
| 2020
|}

==קישורים חיצוניים==

* 

==הערות שוליים==

קטגוריה:חברות משחקי וידאו
*
מיכאל פוסטן

סר מיכאל מואיזי פוסטן (1898–1981) היה היסטוריון כלכלי יהודי-בריטי, ממייסדי תחום ההיסטוריה הכלכלית.

==קורות חיים==
פוסטן נולד בטיגינה בבסרביה, שהייתה אז חלק מהאימפריה הרוסית, לאב יהודי ליטאי ואם המושרשת בתרבות הרוסית מבריטניה. החל ללמוד באוניברסיטת סנקט פטרבורג אבל בגלל מלחמת העולם הראשונה הוא נאלץ לעזוב ועבר ללמוד באוניברסיטה באודסה כלכלה ומשפטים. באודסה. היה ממייסדי תנועת צעירי ציון הלא סוציאליסטים ופעיל בהחבר. בשנת 1917 גויס לצבא ועם פרישת רוסיה מהמלחמה הוא עבר ללמוד באוניברסיטת קייב. בראשית 1920 הוא שב לבסרביה והיה לפעיל ציוני ותוך חודשים מעטים היה לאישיות מרכזית בתנועה הציונית בבסרביה. 
נשלח לקישינב לייסד בה את העיתון הציוני דער איד. והזמין את מיכאל לנדאו לבוא איתו וביחד הם יסדו את העיתון. 

בסתיו 1920 הוא נשלח ללונדון להשתתף ב"ועידה השנתית" של ההסתדרות הציונית העולמית. לאחר הוועידה הוא החליט להישאר ללמוד בבית הספר לכלכלה של לונדון, בה החל בלימודי תואר ראשון בשנת 1921. כדי להתפרנס בתקופת הלימודים הוא עבד בלילות בבית דפוס. בנוסף, הוא שיתף פעולה עם העיתון אונזער טריבונע של מאיר גרוסמן וזאב ז'בוטינסקי, דבר שהביא לריחוק בינו ובין חבריו מהעבר שהיו ממתנגדי ז'בוטינסקי.

לאחר קבלת תואר הראשון, המשיך לתואר שני בהנחיית איילין פאואר, ולאחר מכן היה לעוזר מחקר שלה והם נישאו. בעקבות פאואר הוא התמקד בהיסטוריה הכלכלית של ימי הביניים. בשנים 1927 הוא היה מרצה בקולג' האוניברסיטאי של לונדון ואז עבר להרצות בבית הספר לכלכלה. 

בשנת 1934 החל לערוך את כתב העת Economic History Review תפקיד בו החזיק עד 1960. ב-1935 הוא עבר לקיימברידג', ובשנת 1938 הוא קיבל את הקתדרה להיסטוריה כלכלית בקיימברידג'. 

עם פרוץ מלחמת העולם השנייה הוא מונה לראש המחלקה הרוסית במשרד הלוחמה הכלכלית, והוא נשלח לשגרירות בריטניה במוסקבה. אולם בהגיעו ליוון בדרכו למוסקבה נודע לו שברית המועצות סירבה לתת לו ויזה, ככל הנראה בגלל איבתו הגלויה לקומוניזם. בשובו ללונדון הוא הוזמן על ידי ויליאם קיית' הנקוק לכתוב את ההיסטוריה של הייצור המלחמתי, עבור סדרה של היסטוריה כלכלית שהכין. 

עם השנים, פוסטן התרחק מכל פעילות ציונית, אך היה תורם לקרן היסוד. הוא נשא דוכסית אנגליה לא יהודיה אחרי מותה של פאואר וממנה נולדו לו שני בנים.

טענה מרכזית במחקריו ההיסטוריים של פוסטן, הייתה שלפני תקופת המוות השחור, גידול האוכלוסייה בבריטניה מהער ואמצעי המחייה לא הספיקו לספק מקורות מחייה לאוכלוסייה. לטענתו, בהתאם למשנתו של תומאס מלתוס, המוות השחור אפשר לאוכלוסייה שהצטמצמה תנאי מחיה מספקים.

==הערות שוליים==

קטגוריה:פעילים ציונים ברוסיה
קטגוריה:סגל אונזער טריבונע
קטגוריה:עורכי עיתונים יהודים בריטים
קטגוריה:חברי צעירי ציון
קטגוריה:היסטוריונים יהודים בריטים
קטגוריה:היסטוריונים כלכליים
קטגוריה:סגל אוניברסיטת קיימברידג'
קטגוריה:פליטים יהודים
קטגוריה:ילידי 1899
קטגוריה:בריטים שנפטרו ב-1981
יבשה

יבשה ב[[פורטוגל.]]
המונח יבשה באופן כללי, מתייחס לקרקע היבשה על פני כדור הארץ, וכן על פני כל פלנטה אחרת, כלומר, קרקע שאינה מכוסה מים. אולם, ההגדרה המדויקת של יבשה תלויה בהקשר.

בהתייחס לכדור הארץ, הרי שמבחינה גאולגית מוגדר כיבשה חלקו של קרום כדור הארץ שאינו מצוי מתחת לאוקיינוס. לפי הגדרה זו, יבשה היא חלקו הגלוי של לוח טקטוני, שיש לו חלקים אחרים המצויים מתחת לאוקיינוס, למשל מדף יבשתי. מבחינה זו ההגדרה כוללת איים וקרום יבשתי עליו מצויים אגמים, נהרות ונחלים.

לעומת זאת, מבחינה גאוגרפית, ובמידה מסוימת גם מבחינה לשונית, המונח יבשה כולל כל מקום בכדור הארץ, שאינו מכוסה מים באופן רציף וטבעי (דוגמת נהר, נחל, ים ואוקיינוס). לפי הגדרה זו, תחתיתם של נהרות, אגמים ונחלים, אינה נחשבת ליבשה. עם זאת, יש המגדירים אגם כ"מקוה מים הנמצא ביבשה".

המונח "יבשה", והגדרתו כְּמה שאינו מתחת למים, מופיע כבר בספר בראשית: .

==קישורים חיצוניים==

==הערות שוליים==

קטגוריה:גאומורפולוגיה
טלוויזיה אינטראקטיבית

טלוויזיה אינטראקטיבית היא הפיכת הטלוויזיה למכשיר דו כיווני, כאשר המידע איננו זורם רק מן הטלוויזיה אל הצופה אלא הצופה הופך להיות פעיל בתהליך העברת המידע - כלומר הצופה הופך ל"משתמש".
== הגדרה ==
הטלוויזיה עובדת על טכנולוגיה של שידור - ישנו גוף ש"משדר" תכנים אל מקלטי טלוויזיה. הרעיון של טלוויזיה אינטראקטיבית הוא שהמשתמש יוכל לשלוט בתכנים המשודרים ובשלב מתקדם גם להשפיע עליהם. בימינו השליטה נעשית יותר ויותר גדולה. אם בעבר השליטה של המשתמש הוגבלה רק לכיבוי/הפעלה של המכשיר, קביעת הווליום ובחירת ערוץ, כיום בעקבות כניסת טכנולוגיות כגון VOD ו-"TiVo" המשתמש יכול לצפות באיזה תוכן הוא מעוניין לצפות באיזו שעה שהוא חפץ, להריץ קדימה ואחורה ולעצור. בנוסף על כך המשתמש יכול אף להשפיע על תכנים מסוימים כגון משחקים, תפריטים ואף לבצע הזמנות תכנים דרך הטלוויזיה.
בימינו, מעורבותו של המשתמש גדלה ככל שעובר הזמן וגם בעתיד צפויים להיות שינויים רבים בעקבות הרעיון של מיזוג הטלוויזיה והאינטרנט.

==היסטוריה==
מאז כניסתה הראשונה של הטלוויזיה לבתים פרטים בשנות ה-40 ניסו אנשי מדע להפוך את הטלוויזיה לכמה שיותר תחת שליטתו של המשתמש על אף סלידתם של אנשי רשתות הטלוויזיה שהיו מרוצים מכך שהם קובעים את לוח השידורים. 
ניסיונות ראשונים לטלוויזיה אינטראקטיבית שונה (לא רק כבלים) היו בשנות ה-90 כאשר הסדרה "החלטה רצחנית" הגרמנית ניסה לבצע מהלך מהפכני בטלוויזיה - הצופה היה יכול לבחור באיזה נרטיב לצפות: הסדרה שודרה בשני ערוצים במקביל והצופה היה יכול ל"זפזפ" באופן עצמאי בין הערוצים כאשר בכל ערוץ מגולם הנרטיב מנקודת מבטה של דמות אחרת.

היו גם ניסיונות פחות אוונגרדיים לטלוויזיה אינטראקטיבית: בערוץ הילדים בשנת 94 שודרה התוכנית "הוגו" כאשר הצופה משתמש בטלפון על מנת לשלוט בדמות שפועלת בטלוויזיה עצמה.

כניסת הרשת האלחוטית Wi - Fi ותשתית טלוויזיה דיגיטלית אפשרו גישה קלה ונוחה יותר לשירותים שונים שהטלוויזיה האינטראקטיבית מציעה כמו: TIVO, VOD, תפריטים אינטראקטיביים ועוד.
לאט לאט האינטרנט משתלב עם הטלוויזיה האינטראקטיבית ותוך מספר שנים ניתן יהיה לצפות בטלוויזיה שונה לחלוטין ממה שהכרנו בשנות ה-90.

== לקריאה נוספת ==
<div style="direction: ltr;">
* Albert Abramson, The History of Television, 1942 to 2000, Jefferson, NC, and London, McFarland, 2003, 
* Arthur Lugmayr,Samuli Niiranen,Seppo Kalli Digital Interactive TV and Metadata: Future Broadcast Multimedia (Signals and Communication Technology), Springer-Verlag, 2004
</div>

== קישורים חיצוניים ==
* http://digicult.net/cinematv/inttv.htm
* 
* הוגו: http://www.youtube.com/watch?v=tdF-tsZHBO8

קטגוריה:ערכים שבהם תבנית בריטניקה אינה מתאימה
קטגוריה:טלוויזיה: טכנולוגיה
ישראל דב בער מווילעדניק

האהל בבית העלמין בווילעדניק (2010) 
הרב ישראל דב בער מווילעדניק, (תקמ"ט, 1789 - כ"א בטבת תר"י, 1850) היה רב חסידי במחצית הראשונה של המאה ה-19. מכונה "הצדיק מווילעדניק".

==ביוגרפיה==
נולד בעיר קוטלנה שבאוקראינה ליוסף, שהיה מלמד תינוקות בעיירה. כשהיה בן ארבע התייתם מאביו, ולאחר כחמש שנים התייתם גם מאמו. בבגרותו ביקר אצל רבי לוי יצחק מברדיטשוב, והכיר גם את רבי אהרן מזיטומיר ורבי מרדכי יפה מלעכוויטש אך רבו המובהק היה רבי מרדכי טברסקי מצ'רנוביל.

בנישואיו הראשונים היה נשוי לבתו של ר' משה מגיד או, לפי מקור אחר, לבתו של הגביר ר' משה חפץ. בזיווג שני נשא את אסתר ציפע (- תרל"ב) בת ר' חיים. 

החל משנת תקפ"ט (1829) התפרסם כ"צדיק מווילעדניק". נודע כבעל מופת ורבים שיחרו לפיתחו. לאחר פטירתו של רבי אהרן מסטרשלה ופטירת בנו, הסתפחו אליו חלק מחסידי סטרשלה.

כאשר נפטר נטמן בבית הקברות בווילעדניק. קברו ידוע כמקום תפילה לישועות. ואף בתקופת השלטון הסובייטי ברוסיה רבים היו נוסעים במאמץ רב לפקוד את ציונו לברכה וישועה.

ספרו "שארית ישראל", ובו שלושה שערים: על התקשרות לצדיקים, דברי תורה על מועדי ישראל וענייני תשובה שנאמרו בתקופת ה"שובבי"ם", נדפס לראשונה בלבוב בשנת תרכ"ד על ידי מיכאל לוי רודקינסון (פרומקין), ולאחר מכן נדפס שוב בתרל"ז בקניגסברג. מהדורה מתוקנת ומוערת בעריכת הרב גדליה אוברלנדר ראתה אור בהוצאת מכון אור ישראל, מונסי תשס"ה (מהדורה שלישית), ובה גם תולדותיו (בעריכת הרב יהושע מונדשיין), עיונים במשנתו, ומפתחות (בעריכת הרב אליהו מטוסוב).

בשנת תרס"ב יצא לאור על ידי רבי ברוך ראטענר הספר "סיפורי נפלאות", בו מסופר על מופתיו. הספר יצא במהדורה חדשה בשנת 1996 על ידי מכון "אור ישראל". 

מכון אור ישראל הוציא לאור גם את הספר "ליקוט שארית ישראל" על פרשיות התורה, עניינים וערכים בעבודת ה', מלוקט מספרו שארית ישראל, מונסי תשס"ח.

==קישורים חיצוניים==
* [http://www.zadikim.net/?p=1284 ישראל דב בער מווילעדניק] באתר "קברי צדיקים"
* 
* הרב נחום גרינולד, [http://www.hebrewbooks.org/pdfpager.aspx?req=13597&st=&pgnum=165 אותיות קדושות: עבודת הקודש בבית מדרשו של הרה"ק מווילעדניק בקובץ אור ישראל], גיליון יח טבת תש"ס
* 
* 

קטגוריה:רבנים אוקראינים
קטגוריה:צדיקי החסידות
קטגוריה:רבנים חסידים
קטגוריה:ילידי 1789
קטגוריה:נפטרים ב-1850